《古意》
宋代·林亦之

深夜步秋檐，明月照石阶。
所忆不可见，乃爱徒兴怀。
我欲挂天帆，长江风浪摧。
我欲跨绿耳，苍林烟雨回。
只有坐长想，佳人安在哉。
何时觌来袂，双目冏冏开。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。